บาทเปิด 30.66 บาทต่อดอลลาร์ อ่อนค่า
เงินบาทเปิดตลาด 30.66 บาทต่อดอลลาร์ อ่อนค่า หลังตัวเลขเศรษฐกิจสหรัฐฯหนุนดอลล์แข็ง จับตาตัวเลขจ้างงานนอกภาคเกษตรคืนนี้
6 ก.ย. 2562

เงินบาทเปิดตลาด 30.66 บาทต่อดอลลาร์ อ่อนค่า หลังตัวเลขเศรษฐกิจสหรัฐฯหนุนดอลล์แข็ง จับตาตัวเลขจ้างงานนอกภาคเกษตรคืนนี้
เมื่อวันที่ 6 ก.ย. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.66 บาท/ดอลลาร์ จากเย็นวันที่ 5 ก.ย. ที่ปิดตลาดที่ระดับ 30.55/56 บาท/ดอลลาร์
"เช้านี้บาทอ่อนค่าเนื่องจากดอลลาร์แข็งค่าเมื่อเทียบสกุลหลักหลังตัวเลขเศรษฐกิจเมื่อคืนนี้ออกมาดีกว่าคาดทั้ง ISM  ภาคบริการ และการจ้างงานภาคเอกชน ขณะที่อัตราผลตอบแทนพันธบัตรสหรัฐฯก็ปรับตัวสูงขึ้นมามาก ส่วนราคาทองคำปรับลงมาเยอะเลย วันนี้อาจจะได้เห็นแรงซื้อเข้ามาในตลาดทองคำบ้านเรา นักบริหารเงิน กล่าวต่อว่า ตัวเลขเศรษฐกิจของสหรัฐฯที่ออกมาดี อาจจะส่งผลต่อการตัดสินใจเกี่ยวกับทิศทางดอกเบี้ยของเฟด ซึ่งต้องรอดูการประกาศตัวเลขการจ้างงานนอกภาคเกษตรของสหรัฐฯ คืนนี้อีกตัว" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 30.60 - 30.70 บาท/ดอลลาร์